Bopulamadiboho ba kang Stuart Keltie le William Torrington ba ile ba bontsha boikemisetso bo jwalo. Ka 1933, ba ile ba feta lehwatata le bitswang Simpson, le nang le diqubu tse ngata tsa lehlabathe ho ya paka motseng wa Alice Springs o bohareng ba naha. Ha koloi ya bona e nyenyane e robeha ba ile ba tlameha ho e siya, yaba Morabo rona Keltie ya neng a tsamaya ka leoto le entsweng ka lepolanka, o tswelapele ka leeto a se a sebedisa kamele. Boikitlaetso boo ba bona, bo ile ba hlahisa ditlamorao tse ntle, ha ba ne ba kopana le mookamedi wa hotele seteisheneng sa terene se ka thoko se bitswang William Creek. Mookamedi eo wa hotele ya bitswang Charles Bernhardt o ile a amohela molaetsa wa Bibele, yaba o rekisa hotele ya hae mme a qala ho sebetsa a le mong e le pulamadiboho ka dilemo tse 15 dibakeng tse ommeng le tse ka thoko ka ho fetisisa naheng ya Australia.